Selv hekse i 1600-tallet fik 
en mere fair behandling. 
Donald Trump skruer en 
tand op for retorikken 

Tiltag mod 


tobak er de vigtigste 


skridt for folkesundheden i et årti 


Landets førende sundheds- 
eksperter tøver ikke med 
at kalde de nye tiltag mod 
rygning for historiske. 
Men kampen mod 
nikotinafhængigheden 
stopper næppe her. 

an du huske rygerkupeerne i DSB- 
K togene? 

Altså, de togvogne, hvor ryger- 
ne sad og pulsede løs på tobakken, og 
hvor ikkerygerne tog en dyb indånding, 
inden de hastigt passerede igennem. 

For næsten 13 år siden forsvandt ryger- 
kupeen sammen med indendørs tobaks- 
rygning på restauranter, cafeer og ar- 
bejdspladser. Dengang vakte opgøret 
med den passive røg store folkelige prote- 
ster, men ingen går længere på barrika- 

derne med krav om rygertog eller røgre- 
stauranter. 

Tit skal vi på afstand af forandringer, før 
vi helt forstår dem. 

Sådan bliver det formentlig også nu, 
hvor et bredt politisk flertal på Christians- 
borg har sat et solidt punktum i folke- 
sundhedens navn. Sundhedsminister 
Magnus Heunicke (S) indgik onsdag en 
bred aftale med Enhedslisten, SF, Radika- 
le Venstre, Alternativet, Venstre og Det 
Konservative Folkeparti om en tobaks- 
handleplan, der skal sikre en røgfri gene- 
ration børn og unge i 2030. 


Slut med smag og farver 

Når lovmøllen har kørt, er det slut med 
farvestrålende og forskelligartede ciga- 
retpakker, så unge lynhurtigt kan aflure, 
om personen overfor er en Blå Kings-type. 
Alle pakker skal nu være ensfarvede og 
med samme skrifttype. Tobak skal gem- 
mes væk under disken. Der indføres 
strengere kontrol med tobakssalg til min- 
dreårige, og i e-cigaretter forbydes alt an- 
det end tobaks- og mentolsmag. 

Læg dertil den vigtigste indsats mod ni- 
kotinafhængighed, nemlig den netop 
indgåede finanslovsaftale, der hæver pri- 
sen på cigaretter, så de i 2022 koster næ- 
sten 50 procent mere end i dag. 

Landets førende sundhedseksperter tø- 
ver ikke med at kalde tiltagene i tobaks- 
planen og finansloven historiske. 

»I forhold til at højne danskernes sund- 

hed er de to nye politiske tiltag de vigtig- 
ste sundhedsforebyggende tiltag i 
2010'erne - så absolut«, som Jørgen Vest- 
bo, professor i lungesygdomme og eks- 
perti rygerlunger, formulerer det. 


Røgfri skoletid vil ændre vaner 
Det nok mest epokegørende tiltag i to- 
baksplanen er såkaldt røgfri skoletid. 

Fra sommerferien 2021 bliver det for- 
budt for alle elever at ryge på og uden for 
matriklerne i skoletiden. Fra grundsko- 
len tilgymnasier og erhvervsskoler. Frem- 
tidens børn og unge vil derfor gå gennem 
et samlet uddannelsesforløb, uden at de 
oplever, hvordan tobak kan være den soci- 
ale lim, der giver venner og vaner. 

Fire ud af ti rygere begynder, før de fyl- 
der 18 år. Den ungdomsfabrikation af nye 
kunder, en essentiel del afindustriens for- 
retningsmodel, forsøger de danske politi- 
kere nu at bryde. Det er sjældent den gode 
tobakssmag, der hver dag får 40 børn og 
unge til at tænde deres første cigaret og 
indlede en årelang nikotinafhængighed, 
som årligt kræver 13.600 dødsfald. 

Tobaksindustrien vil ikke se passivt til. I 
flere andre lande, hvor neutrale cigaret- 
pakker er indført, har industrien ført rets- 
sager mod staten. Og tabt. Tobaksindu- 
strien kalder den danske handleplan 
symbolpolitik uden viden om tobaks- og 
nikotinmarkedet og kritiserer smagsfor- 
bud i e-cigaretter, der er et »effektivt ryge- 
stopmiddel«. 


= Køb et DAC Klubkort som gave og modtag gavebeviset med posten 


For S-regeringen har vejen til den brede 
politiske aftale ikke været nem. Toneangi- 
vende medlemmer af folketingsgruppen 
har været skeptiske over for selv mindre 
indgribende tiltag end dem, de nu har be- 
sluttet sig for at indføre. Især har kræfter i 
partiet kæmpet imod højere tobakspri- 
ser, der rammer alle rygere. Ikke blot 
børn og unge. Så sundhedsminister Mag- 
nus Heunickes sejr for folkesundheden 
kan koste på den politiske røgflanke, han 
åbnede onsdag. 

Dansk Folkeparti forlod få timer før 
målstregen forhandlingerne i protest, 
særligt mod smagsforbud i e-cigaretter. 
Alene dér kan DF appellere til de 40.000 
utilfredse eksrygere, som i dag damper. 
Ligesom partiet kan appellere til de man- 
ge utilfredse rygende socialdemokrater, 
der snart bliver hårdt ramt på den ikke al- 
tid lige tunge pengepung. 

Magnus Heunicke viste onsdag, at hans 
kamp for sundheden ikke længere blot er 
snak, men handling bredt støttet på Chri- 
stiansborg. De kommende år vil vise, om 
han må bøje af for partipolitiske hensyn 
eller forfølge sit sundhedsspor og hæve 
priserne yderligere. 

Det vil organisationer og sundhedseks- 
perter nemlig kræve, når begejstringen 
har lagt sig. 


lars.i.rasmussen@pol.dk 

Kampen mod ulighed er 
kun lige begyndt. 


W 7 erdens bedste og mest virk- 
somme udviklingsbistand. 
Det er storladne prædika- 
ter, tidligere udviklingsminister Sø- 
ren Pind sætter på au pair-ordnin- 
gen. Han har set, at den virker, på- 
står han, men samme floromvund- 
ne billede gengives ikke i den rap- 
port om au pairer i Danmark, som 
Udlændinge- og Integrationsmini- 
steriet forleden udgav. Den viser, at 
stort set alle au pairer kommer fra 
Filippinerne, at de i Danmark ofte 
arbejder og bor hos velbjærgede fa- 
milier i Nordsjælland, og at det er 
benhård økonomitænkning, der er 
motivationen bag rejsen hertil. 

SF's Karsten Hønge kritiserer med 
rapporten i hånden og med rette au 
pair-ordningen for at være ren spe- 
kulation i billig arbejdskraft, og mi- 
nister Tesfaye vil derfor enten afskaf- 
fe ordningen eller ændre den, så 
dens kulturelle mål slår igennem. 

At au pair-ordningen skulle være 
udviklingsbistand, er nonsens på 
stylter og i bedste fald en forskøn- 
nelse af det faktum, at modellen er 
skruet sammen, så den tilgodeser et 
plutokrati, der vil have mere per- 
sonlig frihed til lavest mulig pris. 
Det, der giver værdi for den enkelte, 
erikke en holdbar løsning for fæl- 
lesskabet. Hverken i Danmark eller i 
Filippinerne. Og hjælp til specifikke 
personer på Filippinerne - et land 
med bnp-vækst i verdensklasse - er 
ikke bekæmpelse af systemisk fat- 
tigdom, men simple almisser. 

Derfor stemmer tonerne fra rege- 
ringen og dens støttepartier sindet i 
dur, for det vidner om, at styrkelsen 
samfundskontrakten er mere end 
blot ord i Mette Frederiksen og hen- 
des støtters forståelsespapir. 


MEN HANDLINGEN forpligter. Au 
pair-ordningen er den lavesthæn- 
gende frugt, man kan plukke, fordi 
den er et letforståeligt symbol på en 
langt større skævvridning, der bør 
bekæmpes flere steder i Danmark: 
på byggepladser, i transport- og ren- 
gøringsbrancherne og i den arbej- 
dende underklasse af cykelbude, 
der leverer mad for tjenester som 
Wolt. Sindrige, skadelige konstruk- 
tioner udtænkes for at undgå over- 
enskomstdækning, rimelig løn og 
arbejdsgiveransvar. 

Det er umuligt at argumentere 
imod den glæde, den enkelte au 
pair-vært oplever, når hverdagens 
gøremål bliver overtaget af en flittig 
filippiner. Men ordningen styrker 
kun friheden for den ene part i den- 
ne udveksling, for au pair-tanken er 
blevet en forvanskning af den kultu- 
relt betonede oplevelse, den var 
tænkt som. Nu bør den aflives af et 
startskud for kampen for anstændi- 
ge arbejdsvilkår overalt. mzt 

